**Ministru kabineta noteikumu projekta**

**“Latvijas Kara muzeja maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Latvijas Kara muzeja maksas pakalpojumu cenrādis” (turpmāk – Projekts) sagatavots, lai no 2019. gada 1. janvāra aktualizētu Latvijas Kara muzeja (turpmāk – muzejs) spēkā esošo maksas pakalpojumu cenrādi, izvērtējot apmeklētāju intereses, kā arī ņemot vērā apmeklētāju apkalpošanas izdevumu pieaugumu un minimālās mēneša darba algas paaugstināšanu valstī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 5. panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Muzejs sniedz maksas pakalpojumus saskaņā ar Ministru kabineta 2015. gada 22. decembra noteikumiem Nr. 771 “Latvijas Kara muzeja maksas pakalpojumu cenrādis” (turpmāk – MK noteikumi Nr. 771).Muzejs maksas pakalpojumu cenrādi nav pārskatījis kopš 2015. gada. Tomēr laika gaitā ir izmainījies muzeja piedāvājums apmeklētājiem: radīti jauni un pilnveidoti esošie muzeja pakalpojumi, kā arī atsevišķi muzeja pakalpojumi ir zaudējuši aktualitāti. Muzejs ir sagatavojis jaunu Projektu, kura mērķis ir aktualizēt muzeja maksas pakalpojumu cenrādi, pamatojoties uz apmeklētāju pieprasījumu un novērotajām tendencēm. Projekts paredz ieviest jaunus muzeja pakalpojumus, palielināt izcenojumus vairākiem muzeja maksas pakalpojumiem, izslēgt aktualitāti zaudējušus pakalpojumusSakarā ar muzeja darbības paplašināšanos ir palielinājies muzeja sniegto maksas pakalpojumu klāsts. Ievērojot minēto, nepieciešams papildināt cenrādi ar šādiem maksas pakalpojumiem:- tematiska ekskursija muzeja krātuvē valsts valodā Latvijas Kara muzejā (centrālajā ēkā) grupai, ne vairāk kā 10 personām, nosakot pakalpojuma cenu 20,00 *euro* apmērā;- tematiska ekskursija muzeja krātuvē svešvalodā Latvijas Kara muzejā (centrālajā ēkā) grupai, ne vairāk kā 10 personām, nosakot pakalpojuma cenu 25,00 *euro* apmērā;- muzeja speciālista lekcija ar prezentāciju par muzeja profilam atbilstošu tēmu ārpus muzeja, nosakot pakalpojuma cenu 30,00 *euro* apmērā;- citu institūciju organizētu pasākumu muzeja teritorijā norises nodrošināšana, nosakot pakalpojuma cenu 5,00 *euro* apmērā;- muzejiska priekšmeta fiziskās saglabātības ekspertīze, nosakot pakalpojuma cenu 10,00 *euro* apmērā;- rakstveida ar muzeja profilu saistītas informācijas sagatavošana, nosakot pakalpojuma cenu 10,00 *euro* apmērā;- konsultācija par vēstures jautājumiem, nosakot pakalpojuma cenu 8,00 *euro* apmērā;- muzeja priekšmeta digitālā attēla izmantošana publicēšanai ar muzeja profilu saistītā zinātniskajā vai mācību izdevumā, vai tiešā muzeja popularizēšanas nolūkā ar izšķirtspēju līdz 300 dp, nosakot pakalpojuma cenu 2,00 *euro* apmērā;- muzeja priekšmeta digitālā attēla izmantošana publicēšanai ar muzeja profilu saistītā zinātniskajā vai mācību izdevumā, vai tiešā muzeja popularizēšanas nolūkā ar izšķirtspēju līdz 600 dp, nosakot pakalpojuma cenu 5,00 *euro* apmērā;- muzeja priekšmeta digitālā attēla izmantošana publicēšanai komerciālām vajadzībām ar izšķirtspēju līdz 600 dp, nosakot pakalpojuma cenu 7,00 *euro* apmērā;- fotografēšana muzejā komerciālām vajadzībām, nosakot pakalpojuma cenu 3,00 *euro* apmērā- filmēšana muzejā komerciālām vajadzībām, nosakot pakalpojuma cenu 35,00 *euro* apmērā;- muzeja konferenču zāles 299 m2 izmantošana pēc muzeja darba laika, nosakot pakalpojuma cenu 85,00 *euro* apmērā;- muzeja konferenču zāles 299 m2 izmantošana saviesīgiem pasākumiem, nosakot pakalpojuma cenu 100,00 *euro* apmērā;- muzeja nodarbību telpas 38 m2 izmantošana pēc muzeja darba laika, nosakot pakalpojuma cenu 35,00 *euro* apmērā;- muzeja aktivitāšu centra60 m2 izmantošana muzeja darba laikā (līdz 15 personām), nosakot pakalpojuma cenu 30,00 *euro* apmērā.Ņemot vērā ar Muzeja apmeklētāju apkalpošanu un minimālās mēneša darba algas paaugstināšanu valstī saistīto izdevumu pieaugumu, nepieciešams paaugstināt cenas šādiem pakalpojumiem:* ekskursija valsts valodā Latvijas Kara muzeja nodaļā “Ziemassvētku kauju muzejs” un nodaļā ”O. Kalpaka muzejs un piemiņas vieta „Airītes”, nosakot cenu 10,00 *euro* (tagad – 8,00 *euro*);
* ekskursija svešvalodā Latvijas Kara muzeja nodaļā “Ziemassvētku kauju muzejs” un nodaļā ”O. Kalpaka muzejs un piemiņas vieta „Airītes”, nosakot cenu 15,00 *euro* (tagad- 12,00 *euro*);
* muzeja konferenču zāles 299 m2 izmantošana muzeja darbalaikā, nosakot cenu 70,00 *euro* (tagad 60,00 *euro*);
* muzeja nodarbību telpas 38 m2 izmantošana muzeja darbalaikā, nosakot cenu 20,00 *euro* (tagad 15,00 *euro*).

Tā kā muzeja apmeklētāju pieprasījums pēc atsevišķiem muzeja pakalpojumiem ir samazinājies un tie ir zaudējuši aktualitāti, nepieciešams svītrot no cenrāža šādus pakalpojuma veidus:* audiogida izmantošana O. Kalpaka muzejā un piemiņas vietā “Airītes”;
* konferenču zāles (2. zāles 1. daļa) 89 m2 Latvijas Kara muzejā (centrālajā ēkā) noma;
* izglītojošās nodarbību telpas (13. a zāle) 77,87 m2 Latvijas Kara muzejā (centrālajā ēkā) noma;
* zāles (2. stāvā) 57,11 m2 O. Kalpaka muzejā un piemiņas vietā “Airītes” noma;
* prezentācijas tehnikas noma Latvijas Kara muzejā (centrālajā ēkā);
* prezentācijas tehnikas noma O. Kalpaka muzejā un piemiņas vietā “Airītes”.

Projekts papildināts ar jaunu 4. un 5. punktu, kas nosaka, ka muzejs neiekasē maksu par cenrāža 2.1.1., 2.1.2., 2.1.4., 2.2.1., 2.3.1., 3.2.2., 3.3.2., 6.1.1. un 6.2.1. apakšpunktā minētajiem pasākumiem no Aizsardzības ministrijas, Nacionālajiem bruņotajiem spēkiem un Aizsardzības ministrijas padotības iestādēm un par cenrāža 2.1.3., 2.2.2. un 2.3.2. apakšpunktā minētajiem pasākumiem no Aizsardzības ministrijas un Nacionālajiem bruņotajiem spēkiem. Minētais regulējums nepieciešams, lai sekmētu aizsardzības nozares pārstāvju izglītošanu militārajā vēsturē. Par Projekta 4. punktā iekļautajiem pakalpojumiem, pamatojoties uz institūciju pieteikumu, maksu neiekasē no Aizsardzības ministrijas, Nacionālajiem bruņotajiem spēkiem un Aizsardzības ministrijas padotības iestādēm un par 5. punktā iekļautajiem pakalpojumiem – no Aizsardzības ministrijas un Nacionālajiem bruņotajiem spēkiem. Par Projekta 6. punktā noteikto pakalpojumu, lai veicinātu Latvijas Nacionālo muzeju krājumu saglabāšanu, pamatojoties uz muzeja pieteikumu, no pakalpojuma maksas atbrīvoti Latvijā akreditētie muzeji.Projekta 4., 5. un 6. punktā minēto pieteikumu pakalpojuma saņēmējs var iesniegt rakstveidā. Saņemto pieteikumu muzejs izskata nekavējoties rindas kārtībā, nodrošinot pakalpojuma sniegšanu atbilstoši cenrādim.Ievērojot pasaules muzeju praksi par militāro muzeju ekspozīciju bezmaksas apskati, saskaņā ar Aizsardzības ministrijas 2005. gada 2. jūnija pavēli Nr. 181 muzeja pamatekspozīcijas apskate ir bezmaksas. Muzejā organizētās izstādes un nodaļu “Ziemassvētku kauju muzejs” un “O. Kalpaka muzejs un piemiņas vieta “Airītes”” vēsturiskās teritorijas ir pamatekspozīcijas sastāvdaļas, kuru apskate ir bezmaksas.Ievērojot minēto un to, ka grozījumu apjoms pārsniedz pusi no spēkā esošā muzeja cenrāža apjoma, nepieciešams sagatavot jaunu Ministru kabineta noteikumu projektu, kas noteiks muzeja maksas pakalpojumu cenrādi.Projekts ir sagatavots, pamatojoties uz Ministru kabineta 2011. gada 3. maija noteikumiem Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”.Projekta pielikumā norādītajiem, ar muzeja pamatekspozīciju saistītajiem pakalpojumiem netiek piemērots pievienotās vērtības nodoklis saskaņā ar Pievienotās vērtības nodokļa likuma 52. panta pirmās daļas 17. punkta “d” apakšpunktu (sk. Projekta pielikuma 1. atsauci).Muzeja sniegto, ar pievienotās vērtības nodokli apliekamo pakalpojumu kopējā vērtība iepriekšējo 12 mēnešu laikā nav pārsniegusi un provizoriski turpmākajos 12 mēnešos nesasniegs 40000 *euro*. Tādējādi saskaņā ar Pievienotās vērtības nodokļa likuma 59. panta pirmo daļu muzejs kā iekšzemes pievienotās vērtības nodokļa maksātājs ir tiesīgs nereģistrēties Valsts ieņēmumu dienesta Pievienotās vērtības nodokļa maksātāju reģistrā un nepiemērot pievienotās vērtības nodokli pārējiem Projekta pielikumā norādītajiem pakalpojumiem, kas tieši nav saistīti ar muzeja pamatekspozīciju un kuriem saskatāmas saimnieciskās darbības pazīmes (sk. Projekta pielikuma 2. atsauci).Ministru kabineta 2010. gada 12. oktobra noteikumu Nr. 972 “Noteikumi par kārtību, kādā veicami maksājumi valsts budžetā un tie atzīstami par saņemtajiem, un prasībām tiešsaistes maksājumu pakalpojumu izmantošanai norēķinos ar valsts budžetu” 4. punkts nosaka, ka tiesību aktos, saskaņā ar kuriem veicams maksājums valsts budžetā, ir jānosaka norēķinos ar valsts budžetu izmantojamie maksas pakalpojumu veidi. Tādējādi, lai nodrošinātu muzeja publisko maksas pakalpojumu pieejamību sabiedrībai, Projekta 7. punkts paredz noteikt muzejam tiesības iekasēt maksu par publiskajiem maksas pakalpojumiem: 1) ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; 2) skaidrā naudā muzeja kasē; 3) muzejā ar maksājumu karšu pieņemšanu terminālī vai citā alternatīvā sistēmā, ja muzeja vai starpniekinstitūcija to tehniski nodrošina.Ņemot vērā muzejā ieplānotos pasākumus 2018. gadam, Projekta 9. punkts nosaka, ka Projekts stājas spēkā jaunajā kalendārā gadā, t.i., 2019. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | muzejs, Aizsardzības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas sabiedrības grupu pārstāvji, kas interesējas par militāro vēsturi (studenti, izglītojamie, pensionāri un pieaugušie) un ārvalstu tūristi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 30 585 | 0 | 30 585 | 0 | 30 585 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 30 585 | 0 | 30 585 | 0 | 30 585 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 30 585 | 0 | 30 585 | 0 | 30 585 | 0 | 0 |
| 2.1. valsts pamatbudžets | 30 585 | 0 | 30 585 | 0 | 30 585 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta maksas pakalpojumu cenu kalkulācija. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Ņemot vērā, ka Projekts paredz ne tikai jaunu maksas pakalpojumu ieviešanu, pašreizējo maksas pakalpojumu cenu paaugstināšanu, bet arī noteiktu maksas pakalpojumu izslēgšanu no cenrāža, ieņēmumi no maksas pakalpojumiem vidējā termiņā plānoti 2018. gadā paredzētajā apmērā. Līdz ar to nav plānotas izmaiņas Aizsardzības ministrijas budžeta programmas 12.00.00 “Kara muzejs” ieņēmumos. |

|  |
| --- |
| **IV. Tiesību akta projekta ietekme uz spēkā esošo tiesību normu****sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās muzejs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi nodrošinās muzeja esošo funkciju ietvaros. |
| 3. | Cita informācija | Nav |

Aizsardzības ministrs Raimonds Bergmanis

J. Poplavska-Novikova, 67228147

jelena.poplavska@karamuzejs.lv

E. Vinceva, 67228112

evita.vinceva@karamuzejs.lv